b'\n_START_ARTICLE_\nHumledvergm\xc3\xa5ler\n_START_SECTION_\nUtseende\n_START_PARAGRAPH_\nEn liten (vingespenn 17 \xe2\x80\x93 22 mm), slank, varmt gulbrun m\xc3\xa5ler. Den kan kjennes p\xc3\xa5 vingenes farge og tegninger. Forvingen er varmt gulbrun (lyst kastanjebrun) med en markert, oval, svart flekk midt i vingen. Langs forkanten av vingen er det 6 \xe2\x80\x93 7 m\xc3\xb8rke flekker. Langs ytterkanten er det en rekke av sm\xc3\xa5, hvite flekker, den bakerste av desse er stor, rund med hakkete kanter. Bakvingen er blekt brunlig. Larven er naken, lang og tynn, gr\xc3\xb8nnlig eller purpurfarget med m\xc3\xb8rke flekker.\n_START_SECTION_\nLevevis\n_START_PARAGRAPH_\nArten forekommer i skogkanter og hager. Larvene lever p\xc3\xa5 blomstene av humle (Humulus lupulus ), rips (Ribes rubrum) og solb\xc3\xa6r (Ribes nigrum). De kan gj\xc3\xb8re noe skade i humledyrking ved at de \xc3\xb8delegger blomstene. De voksne m\xc3\xa5lerne flyr i mai \xe2\x80\x93 juni\n_START_SECTION_\nUtbredelse\n_START_PARAGRAPH_\nArten er vidt utbredt og forekommer i hele Europa, videre i Nord-Asia og i Nord-Amerika. I Norge er den funnet nord til den s\xc3\xb8rlige delen av Nordland.'